b'\n_START_ARTICLE_\nPalos brudef\xc3\xa6rd\n_START_SECTION_\nHandling\n_START_PARAGRAPH_\nNavarana er en ung inuitpige, der holder hus for sine tre br\xc3\xb8dre. Hun er sommerbopladsens kvinde til at fl\xc3\xa6nse s\xc3\xa6ler og rense skind, og hendes br\xc3\xb8dre er meget stolte af hende, men gruer for den dag, da hun bliver gift og forlader dem. De er klar over, at hun har kastet sin k\xc3\xa6rlighed p\xc3\xa5 en mand, men de ved endnu ikke, om det er Palo eller Samo, to af bopladsens unge m\xc3\xa6nd.'